PROGRAMACIÓ ESOTERIC SHOPPING NIGHT
RIPOLL 2024

Divendres 25 d’octubre:
 
· 17:00h. Inici Esotèric Shopping Night 2024. Obertura de la fira amb parades esotèriques, artesania, tarots, bruixes, taverna, tren de la bruixa…
Lloc: L’espai firal serà Carrer Sant Pere, Plaça de la Llibertat, Carrer les Vinyes, Carrer Mossèn Cinto Verdaguer, Plaça de la Lira, Plaça Sant Eudald i  Plaça Gran.
· 17:30h. Tallers Infantils i familiars (Fem animals mòbils amb pinces d’estendre roba.
Lloc: Plaça de la Llibertat.
· 18:00h. Rituals i benediccions als comerços de Ripoll Comerç a càrrec d’Exther, la bruixa de la nova era i d’altres professionals esotèrics participants, acompanyats d’instruments musicals, ballarines místiques, dansa i càntics de bruixa.
Lloc: Cercavila pel recinte firal fent parada als establiments de Ripoll Comerç.
· 19:00h. Conferència inaugural “Connectant amb la teva Essència – Mediumnitat”, a càrrec de Delia Serrano Moirón de “Brilla Más y Más”.
Explorarem la connexió amb la nostra essència i l’energia pura que tots portem dins, com la d’un nadó. Reflexionarem sobre com l’ànima i l’energia són eternes, mentre que només la matèria mor. També parlarem dels guies que ens acompanyen en el camí cap al benestar personal i de la importància de permetre’ns ser feliços. Tots tenim una energia interior bonica, i cuidar-la ens permetrà brillar. Si sorgeix l’oportunitat, es compartirà algun missatge durant la sessió.
Lloc: Escenari plaça de la Lira.
· 20:30h. Inauguració oficial de l’Esotèric Shopping Night.
Els professionals esotèrics arriben a la plaça Sant Eudald, després de beneir als comerços, i donen pas a la inauguració.
En acabar, ESPECTACLE, DANSA I RITUAL AL FOC a càrrec de les bruixes de la companyia Serket Raqs, amb la participació d’Exther, la bruixa de la nova era.
Seguidament cercavila mística de personatges esotèrics per l’espai firal.
Lloc: Plaça Sant Eudald.

· 22:00h. Cercavila per l’espai firal amb els Diables de Ripoll.
· 23:00h. Marxa de bruixes amb música, dansa i encanteris pel recinte firal.
· 00:00h. Cloenda.



Dissabte 26 d’octubre:
· A partir de les 8 del matí, mercat setmanal.
Lloc: Passeig de Sant Joan, pont d’Olot, plaça de l’Escorxador, carrer de l’Escorxador i carrer del Bisbe.
· 10:00h. Obertura de la fira amb parades esotèriques, artesania, tarots, bruixes, taverna, tren de la bruixa…
Lloc: L’espai firal serà Carrer Sant Pere, Plaça de la Llibertat, Carrer les Vinyes, Carrer Mossèn Cinto Verdaguer, Plaça de la Lira, Plaça Sant Eudald i Plaça Gran.
· 11:00h. Cercavila mística amb música, danses i rituals de bruixes per l’espai firal.
· 11:30h. Conferència “Allibera’t de les ferides de la infància per empoderar-te”, a càrrec d’Àngels Cañellas Vidal. Conferència que tracta del creixement personal i la sanació emocional.
Lloc: Escenari plaça de la Lira.
· 12:00h. Benedicció del calder dels desitjos i dels infortunis a càrrec d’Exther, la bruixa de la nova era.
Lloc: Plaça Sant Eudald. Després de la benedicció, i durant els pròxims dies, diposita en un paper els desitjos que vols que es compleixin i els infortunis que et vols treure de sobre. Els calders estaran ubicats a la Plaça Sant Eudald, a l’estand de l’Exther, la bruixa de la nova era, cada dia de la fira.
· 12:45h. Dansa de les Bruixes.
Lloc: Plaça Mossèn Cinto Verdaguer. 
· 13:15h. Passant per l’espai firal del grup de percussió dels Diables de Ripoll.
· 16:30 h. Tallers infantils i familiars “Fabriquem i decorem el nostre barret de bruixa o bruixot”.
Lloc: Plaça de la Llibertat.
· 16:30h. Conferència sobre “Numerologia”, a càrrec de Cristina de Dharamsala. Del seu llibre de Numerologia Kàrmica 13. La numerologia és una eina poderosa que ens permet identificar i corregir actituds, oferint-nos l’oportunitat de transformar la nostra manera de viure. A través d’ella, moltes persones poden créixer i evitar patiments innecessaris en les seves vides. La numerologia ens brinda la clau per al canvi i el desenvolupament personal, ajudant-nos a evolucionar i a viure amb més consciència i harmonia.
Lloc: Escenari plaça de la Lira.
· 17:00h. Passant de bruixeria amb dansa, herbes i sons místics pel recinte firal.
· 17:15h. Conferència “L’energia, font de salut = BISE”, a càrrec de Maria Rosa March Cambras d’Amantra Associació i BISE. Explicació i demostració pràctica de la Tècnica BISE (Base Integradora de la Sanació Energètica). Aquesta tècnica energètica, eficient i no dependent, està dissenyada per ajudar-te a aconseguir salut, harmonia i benestar en tots els teus cossos energètics: físic, emocional, mental i transpersonal. Aprendràs a utilitzar l’energia de manera conscient per promoure l’equilibri integral en la teva vida diària. Lloc: Escenari plaça de la Lira.
· 18:00h. Oracle col·lectiu i participatiu amb Exther, la bruixa de la nova era.
Lloc: Plaça Sant Eudald.
· 18:30h. Conferència “Després del Vel Porpra: Revelant els Secrets de la Màgia Ancestral” a càrrec de José Cuy, arxidruida i summe sacerdot de l’orde Agiam. En aquesta conferència es parlarà de tot allò que durant segles ha utilitzat els xamans, druides i bruixes de tot el món per a sanar i realitzar màgia des d’un enfocament esotèric.
Lloc: Escenari plaça de la Lira.
· 19:30h. Cercavila amb foc pel recinte firal, amb els Diables de Ripoll. Seguidament, CREMADA I RITUAL DE LA BÈSTIA amb els diables i el grup de tabals de Ripoll.
Lloc: Plaça de l’Ajuntament.
· 21:15h. Desfilada de bruixes amb càntics místics i encanteris pel recinte firal.
· 21:30h. Conferència “Comunica’t amb els Àngels”, a càrrec de Susana Sánchez Pastor de “La Estrella te guía”. Els Àngels són éssers d’alta vibració que ens ofereixen guia i protecció, sempre respectant el nostre lliure albir i el pla de la nostra ànima. La seva ajuda està disponible en qualsevol moment, especialment en situacions complicades, i comunicar-nos amb ells és més fàcil i natural del que imaginem. Aquesta conferència t’ensenyarà com establir connexió amb els Àngels per millorar el teu benestar i rebre suport en el dia a dia.
Lloc: Escenari plaça de la Lira.
· 22:00h. Ritual de Purificació i Conjur de la Queimada. Representació interactiva en què el públic participa en l’elaboració d’un beuratge màgic. Durant l’espectacle, cada assistent afegirà un ingredient a les flames de l’olla mentre formula un desig. Un cop finalitzat el recital del conjur, els participants podran tastar la misteriosa i tradicional poció gallega, de la qual es diu que té facultats curatives. Segons la tradició, presa després del conjur, ofereix protecció contra maleficis i allunya els esperits i altres éssers malignes de qui la consumeix. (Se’n repartirà entre els assistents fins a esgotar les existències).
Lloc: Plaça Sant Eudald.
· 22:45h. Dansa de les bruixes amb elements de foc.
Lloc: Plaça Sant Eudald. 
· 23:30h. L-MENTA-L. Gran espectacle de mentalisme a càrrec de l’actor i showman Álex Navarro. Álex Navarro, reconegut per les seves aparicions i interpretacions en sèries i pel·lícules com “Aguila Roja”, “Pulsaciones”, “Física o Química”, “La Chica de ayer”, “Che, Guerrilla”, “Shreck, el musical” o “Érase una vez”, entre d’altres, ha representat aquest espectacle de mentalisme a França, Portugal, Escòcia, Egipte, Itàlia, Mèxic, Uruguai, Perú i els EUA.
Lloc: Plaça Sant Eudald.
· 01:00. Cloenda de la fira i activitats.

Diumenge 27:
· 10:00h. Obertura de la fira amb parades esotèriques, artesania, tarots, bruixes, taverna, tren de la bruixa…
Lloc: L’espai firal serà Carrer Sant Pere, Plaça de la Llibertat, Carrer les Vinyes, Carrer Mossèn Cinto Verdaguer, Plaça de la Lira, Plaça Sant Eudald i  Plaça Gran.
· 11:00h. Conferència “Geometria sagrada, aplicacions pràctiques”, a càrrec de Montse Sorli. Aquesta conferència et mostrarà com les formes geomètriques poden millorar l’harmonia de la teva llar, els espais, els aliments i el teu cos per aconseguir més equilibri i un descans millor. En un moment en què les famílies necessiten pau en la vida quotidiana, aprendràs tècniques senzilles per transformar el teu entorn i viure amb més harmonia.
Lloc: Escenari plaça de la Lira.
· 11:30h. Cercavila dels ritus místics amb bruixes, música i encanteris pel recinte firal.
· 12:00h. Cercavila per l’espai firal amb el grup de tabals dels Diables de Ripoll.
· 13:00h. Dansa de les Bruixes.
Lloc: Plaça Sant Eudald.
· 16:00h. Tallers infantils i familiars “Fabriquem i decorem la nostra escombra de bruixa o bruixot.”
Lloc: Plaça de la Llibertat.
· 16:30h. La Ruleta del Comerç.Porta els tiquets de compra realitzats durant els dies de la fira als establiments de Ripoll Comerç i participa en la Ruleta! Cada tiquet, d’una compra minima de 5 €, et dóna dret a una tirada, amb un màxim de 2 tiquets per persona. A més, tots els tiquets participants entraran en el sorteig de 200 euros en compres als establiments adherits a Ripoll Comerç.
La Ruleta ofereix premis de diferents comerços de Ripoll i empreses del Ripollès. Si no pots jugar a la Ruleta del Comerç perquè no hi ets, escriu el teu nom i telèfon al darrere de cada tiquet i busca algú que els dipositi a l’urna. D’aquesta manera, també entraràs en el sorteig de 200 euros! No et quedis sense participar!
Lloc: Plaça Sant Eudald.
· 16:45h. Passant de bruixes amb música, dansa i cerimònia d’herbes màgiques pel recinte firal.
· 17:00h. Conferència “Els Nodes del Karma”, a càrrec d’Irene Módenes Ibañez. Els nodes del karma són punts matemàtics a la carta natal que revelen el nostre propòsit vital i els cicles d’evolució personal. Quan són activats per planetes o eclipsis, marquen moments de canvi significatiu. Descobrir on es troben els teus nodes i què simbolitzen pot oferir una guia valuosa al teu camí de vida. Tot i ser un aspecte poc conegut dins l’astrologia, aporta una gran llum i perspectiva sobre el destí i la direcció personal.
Lloc: Escenari plaça de la Lira.
· 17:30 h. Dansa i ritual de les Bruixes.
Lloc: Plaça de la Llibertat.
· 18:00h. Conferència de clausura “Quin és el propòsit de la vida, què és l’ànima i què és l’amor?”, a càrrec de David Acereto Dorado de “Puro Amor Libre”. La conferència oferirà eines per millorar l’estat mental i trobar pau interior. El ponent, sanador energètic de naixement, compartirà informació canalitzada i experiència adquirida a través dels pacients als quals ha ajudat.
Lloc: Escenari plaça de la Lira.
· 18:15h. Ball infantil de bruixetes i bruixots. Porta el barret i l’escombra que has fet als tallers durant la fira i gaudeix d’un ball lliure amb la música que sonarà a la plaça. Si no has pogut participar en els tallers, disfressa’t i afegeix-te al ball.
Lloc: Plaça Sant Eudald.
· 18:30h. Passant amb música, dansa i cerimònia d’herbes màgiques pel recinte firal.
· 19:30h. Ritual del calder dels desitjos dipositats l’any 2023 i crematori dels infortunis dipositats a l’olla durant la fira, a càrrec d’Exther, la bruixa de la nova era.
Lloc: Plaça Sant Eudald.
· 20:00h. Ball de Clausura i ritual al foc a càrrec de la companyia Serket Raqs.
Lloc: Plaça Sant Eudald.
· 20:30h. Fi de l’Esotèric Shopping Night 2024.


A DESTACAR:

· TREN DE LA BRUIXA: 
Gaudeix de l'autèntic Tren de la Bruixa per a grans i petits durant els tres dies de fira, ubicat a la plaça de la Llibertat.

· LA TAVERNA:
A més dels restaurants i bars de Ripoll Comerç, hi haurà una taverna a la plaça de la Llibertat durant cada dia de la fira.

· LA RULETA DEL COMERÇ: 
Guarda tots els tiquets de les compres realitzades als comerços de Ripoll Comerç i participa en la Ruleta del Comerç el diumenge a la tarda. Els tiquets que no hagin pogut jugar també entraran en un sorteig de 200 euros per comprar als comerços de Ripoll Comerç.

· CAMPAMENT DE BRUIXES:
Trobaràs diversos accessoris de bruixes i tallers per als nens, juntament amb les bruixes de la companyia de teatre Serket Raqs.

· CONFERÈNCIES:  
La plaça de la Lira acollirà un espai dedicat a conferències amb diversos ponents. A la programació podreu consultar la temàtica de cada xerrada. Els conferenciants, procedents de diferents punts de la Península, són experts en la seva especialitat. La gran majoria d’ells han exposat els seus coneixements en festivals de primer nivell arreu del món, dins el sector de l’ocultisme. Cada conferència tindrà una durada màxima de 30 minuts.
· FIRA ESOTÈRICA:
L'Esotèric Shopping Night és un esdeveniment esotèric que reuneix grans professionals de l'ocultisme i ofereix activitats relacionades amb el món místic i esotèric. Volem destacar que no és una fira de Halloween i es demana respecte per a tots els professionals que vénen a treballar durant aquests dies.

· VISITANTS I RIPOLL COMERÇ:
Des de Ripoll Comerç i Fires del Ripollès volem agrair el gran nombre de persones d'arreu que visiteu Ripoll durant els dies de l'Esotèric Shopping Night. Sense la vostra assistència no tindria sentit organitzar un esdeveniment d'aquestes característiques. Us animem a comprar tant als establiments de Ripoll Comerç com a les parades que ens visiten des de diversos punts de la Península i les Balears, a les quals volem agrair la seva presència un any més. A tots, moltes gràcies!
